Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hezbollah tulistas paasapüha esimesel päeval Iisraeli
rakette ja droone.
Katar kinnitab: otsus Dohas Hamasi juhte võõrustada
kooskõlastati Ameerika Ühendriikidega.
Iisraeli kaitseminister õhutab IDFi jõude valmistuma missioonideks,
kuna Jeruusalemm kiitis heaks operatsiooniplaanid.
Iraani käsilane Hezbollah jätkab Liibanoni territooriumilt
kümnete rakettide pidevat tulistamist Iisraeli suunas.
Iisraeli õhujõud sihtisid vastuseks kaht erinevat Hezbollah' komandöri,
kes vastutasid terrorirühmituse õhutõrjerühma õhutõrjevarustuse eest.
Ja kuigi õhurünnakud Hezbollah' infrastruktuuri vastu
näivad olevat intensiivistunud
pärast Iisraeli väidetavat kättemaksurünnakut Iraani vastu,
viibivad kümned tuhanded iisraellased endiselt eemal oma kodudest
riigi põhjapiiril Liibanoniga.
Sel nädalal sihtisime põhjapiiril terrorirühmituse Hezbollah' sihtmärke,
sealhulgas õhutõrje infrastruktuuri sügaval Liibanoni sees.
Oleme teadlikud suurtest raskustest,
mida peavad taluma riigi põhjaosa elanikud,
kes on nii pikalt kodust eemal olnud.
Oleme otsustanud jätkata Hezbollah' sihtimist,
sundida see põhja poole taganema ja luua julgeolekureaalsus,
mis võimaldab põhja elanikel turvaliselt oma kodudesse naasta.
Koos jõupingutustega sundida Hezbollah't Iisraeli piirialalt taanduma
vastavalt ÜRO Julgeolekunõukogu resolutsioonile 1701,
on Iisraeli Kaitsejõud IDF tihedas koostöös Julgeolekuagentuuri
ja piirivalve eriüksustega suurendanud operatiivtegevust
Juuda, Samaaria ja Jordani oru maakondades,
keskendudes peamiselt palestiinlaste linnale Tulkaremile.
Admiral Hagari teatas sedagi,
et IDF-i peastaabi ülem kindralleitnant Herzi Halevi
on heaks kiitnud plaanid võitluse jätkamiseks
islamistliku Hamasi ja selle terroriliitlaste vastu Gaza sektoris,
kui käivad ettevalmistused
eeldatavaks maavägede rünnakuks Rafah'sse.
Sel nädalal lõpetasime Gaza sektori keskosas järjekordse operatsiooni
Hamasi vastu, et hävitada terroristide infrastruktuuri ja terroriste
ning takistada Hamasi võimekuse taastamist.
Samal ajal, kui jõud tegutsevad Gazas,
valmistuvad täiendavad väeosad sõja järgmisteks käikudeks.
Täna viibis peastaabiülem lõunakomandos
ja kiitis heaks sõja järgmised käigud.“
Oluline on rõhutada, et plaan käivitada ulatuslik maaväeoperatsioon
viimasesse Hamasi kantsi Rafas, tehti pärast seda,
kui rahvusvaheliselt terrorirühmituseks määraletud ühendus lükkas tagasi
pantvangide vabastamist käsitleva kokkuleppe tingimused
ajutise relvarahu eest, mida kritiseerisid nii USA kui ka Iisrael.
Vahepeal rõhutas peaminister Benjamin Netanyahu
eilse paasapüha sederi-söömaaja eel filmitud avalduses
Jeruusalemma vankumatut pühendumust 133 pantvangile,
kes on olnud Hamasi vangistuses juba 200 päeva.
Sel paasaõhtusöögil on meie silme ees meie pantvangid,
keda Hamas vangis hoiab. Nende ja nende perekondade kannatused
lõhestavad meie südant
ja ainult tugevdavad meie otsustavust neid tagasi tuua.
Me ei tagane hetkekski oma pühast missioonist nad koju tagasi tuua.
Kahjuks on Hamas seni
kõik ettepanekud pantvangide vabastamiseks otse tagasi lükanud.
Seetõttu ütles USA välisminister õigesti,
et Hamas on keeldunud igast esitatud ettepanekust.
Tema sõnul on ainus asi, mis takistab pantvangide vabastamist, Hamas.
Selle asemel, et taganeda oma äärmuslikest seisukohtadest,
loodab Hamas lõhedele meie vahel.
Ta saab julgust Iisraeli valitsuse vastu suunatud survest.
Seetõttu on ta ainult karmistanud oma tingimusi
meie pantvangide vabastamiseks.
Ta paadutab oma südant ja keeldub meie rahvast vabaks laskmast.
Seepärast anname täiendavaid, valusaid lööke - ja see juhtub peagi.
Lähipäevil suurendame sõjalist ja diplomaatilist survet Hamasile,
sest see on ainus viis meie pantvangide vabastamiseks
ja meie võidu saavutamiseks.
On tähtis märkida, et USA Välisministeeriumi sõnul
johtus Iisraeli ulatuslike järeleandmiste tagasi lükkamine
islamirühmituse juhtide veendumusest,
et regioon on tõesti mitmesektorilise sõja lävel,
mille vallandas Iraani viimatine sõjategevus Iisraeli vastu.
Arvan, et kuulsite LKA direktori kommentaare.
Põhjus, miks sekretär reedel oma märkused tegi,
kui rääkis sellest G7 välisministrite kohtumisel,
on see, mida olete viimastel nädalatel näinud -
Hamas nihutab väravaposte, oma nõudmisi.
Iisrael on nõudmiste täitmisele mõnevõrra lähenenud
ja Hamas on seejärel oma nõudmisi muutnud.
Seega näib kindlalt, et Hamas on rohkem huvitatud
täiemahulisest piirkondlikust sõjast. Jälgides viimaste nädalate sündmusi,
otsustasid nad, et võivad saada regioonis loodetud täiemahulise sõja,
ja seega pole nad nõustunud laual olnud olulise ettepanekuga.
Seega jätkame püüdlusi kokkuleppe saavutamiseks,
sest usume, et see on Iisraeli ja Ameerika Ühendriikide huvides,
ja et see on kogu regiooni huvides. Kuid kokkuleppeks on vaja kaht poolt.
Ja praegu on Hamas andnud märku, et nad ei taha kokkulepet.
Katar, kes on Hamasi juhtkonda alates 2016. aastast võõrustanud
ja tegutsenud vahendajana püüdlustes vahendada relvarahukokkulepet
Hamasi vangistuses olevate pantvangide vabastamise eest,
revideerib oma rolli.
Põhjus, miks Doha oma vahendajarolli ümber hindab,
tuleneb kasvavast kriitikast selle üle,
et ta pole suutnud kokkulepet saavutada,
hoolimata oma tugevatest sidemetest Hamasiga.
Siiski, kui küsiti, kas Hamasi kontor Dohas suletakse,
rõhutas Katari Välisministeerium, et Hamasi kontor
avati tegelikult kooskõlastatult Ameerika Ühendriikidega.
Oleme sügavalt pettunud sellistes avaldustes,
eriti kui need tulevad ametnikelt, kes on osa institutsioonist
ja mõistavad täpselt, milline on Katari roll
või milline on olnud Katari koordineerimine
rahvusvahelise üldsusega seoses vahendus- ja humanitaarse rolliga,
ning see on üks põhjusi,
miks praegu oma vahendajarolli revideerime.
Mis puutub Hamasi büroosse siin Dohas,
siis see avati koostöös Ameerika Ühendriikidega
pooltevahelise vahendamise eesmärgil.
Seni, kui nende kohalolek siin Dohas, nagu oleme alati öelnud,
on kasulik ja positiivne neis vahenduspüüdlustes,
jäävad nad siia Dohasse. See tähendab muidugi, nagu ütlesime,
et hindame ümber oma rolli vahendajatena,
kuid mingeid otsuseid selles küsimuses ei tehta enne,
kui oleme selle ümberhindamise lõpetanud
ja oleme valmis edastama tulemused.
Tasub rõhutada, et Hamas kaaluvat uut tegevusbaasi, kusjuures allikad
nimetavad potentsiaalsete võõrustajatena Omaani ja Türgit.
Hamasi juht Ismail Haniyeh käis nädalavahetusel Ankaras
oma terrorirühmituse kõrgetasemelise delegatsiooniga,
kus ta teatas, et Türgi president Recep Tayyip Erdogan
tunnustas Hamasi ametlikult kui "rahvuslikku vabastusliikumist".
Seoses USA ja Katari vahendatud läbirääkimistega
Iisraeli ja islamistliku Hamasi vahel,
kasutas peaterrorist Türgis avalikku platvormi,
kinnitades uuesti rühmituse nõudmisi,
et Iisrael viiks kõik oma väed Gaza sektorist välja.
Vaatamata kümnetele istungitele ja suhtlusele meie vahendajate kaudu
pole sionistlik vaenlane seni nõustunud
Gaza relvarahu kehtestamisega. Kõik, mida nad tahavad,
on pantvangide tagastamine, et nad saaksid jätkata sõda Gaza vastu,
ja seda ei saa olla.
Nad tahavad, et Hamas ja vastupanuliikumine
nõustuksid maakaartidega,
mis viitavad Iisraeli armee paigutamisele, justkui öeldes,
et seadustame sektori või selle osade okupeerimise, ja see ei saa nii olla.
Nad peavad Gaza sektorist täielikult lahkuma.
Gaza sektori piirialal kohtus Iisraeli kaitseminister Yoav Gallant
101. langevarjurite pataljoni vägedega
ja rõhutas vajadust valmistuda eelseisvateks missioonideks.
Ma ütlen teile, et tulevad uued missioonid. Valmistuge selleks.
See võib olla kas lõunas, siin selles sektoris või põhjas.
Olge valmis kõikideks missioonideks; kasutage aega ära.
Teil on palju kogemusi -
rohkem kui neil, kes on olnud teie positsioonil viimastel aastakümnetel,
sest te võitlesite. Kogusite kogemusi lahingutes erinevates kohtades.
Kogesite võitlust omal nahal
ja mäletate alati, et järgmine missioon tuleb teistsugune. See pole sama.
Muutub kas maastik või vaenlane käitub teisiti.
Samal ajal kui teie õpite, õpib ka vaenlane;
teie valmistute ja vaenlane valmistub. Seepärast valmistuge kõigeks.
Pingutage kruve süsteemis, igaüks teist, alates vestist
ja erinevatest parandustest teie isiklikus varustuses,
lõpetades oma rühmade koostööga,
oma võimete ja lahinguvormi parandamisega ning sellega,
kuidas planeerida ja lõpuks ülesandeid ellu viia.
Minister Gallant kinnitas lisaks, et on privileeg
kaitsta Iisraeli vabadust oma esivanemate kodumaal.
Aitäh, et vaatasite TV7 Iisraeli Uudiseid!
Julgustan teid paluma rahu Jeruusalemmale ja lunastust Iisraelile.
Kui teid õnnistavad meie annetuspõhised saated,
mis on saadaval tasuta, kaaluge palun annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud paasapüha!
Kohtumiseni järgmises saates! Seniks - shalom Jeruusalemmast.
Tõlge: Monika Jaaguri